Русенци на опашка за безплатно мерене на кръвното - TVN.BG
Начало Региони Русе Русенци на опашка за безплатно мерене на кръвното
Русенци на опашка за безплатно мерене на кръвното
Инициативата е посветена на Световния ден за борба с хипертонията – 17 май. Пунктът е разкрит пред Съдебната палата и ще работи до 16.00 часа. Всеки желаещ може да измери артериалното си налягане чрез портативен апарат, който позволява диагностициране и на сърдечна аритмия.
Кампанията на открито е под мотото „НОРМАЛНО КРЪВНО НАЛЯГАНЕ – НОРМАЛЕН СЪРДЕЧЕН РИТЪМ”. Организатори са Българската лига по хипертония и Община Русе. Целта на инициативата е да повиши информираността на обществото за хипертоничната болест на сърцето, превенцията и своевременното лечение на високото кръвно налягане. Статистиката показва, че възрастовата граница на хипертонията е все по-ниска и от заболяването страдат и деца, което налага по-широка информационна кампания.
Предишна статияГрадската градина – като запустяла нива
Следваща статияХванаха разградчанин с 250 литра нелегален алкохол